**ΣΗΜΑΝΤΙΚΗ ΑΝΑΚΟΙΝΩΣΗ!! ΔΗΛΩΣΗ ΣΥΜΜΕΤΟΧΗΣ ΣΤΙΣ ΕΞΕΤΑΣΤΙΚΕΣ ΠΕΡΙΟΔΟΥΣ ΙΟΥΝΙΟΥ 2020**

Σας ενημερώνουμε ότι από 11-19 Ιουνίου 2020 οι φοιτητές του Τμήματος καλούνται να δηλώσουν τη συμμετοχή τους τόσο στην πτυχιακή εξεταστική Ιουνίου 2020  όσο και στην  κανονική εξεταστική Ιουνίου 2020, οι οποίες θα διεξαχθούν υποχρεωτικά εξ αποστάσεως.

**Πληροφορίες για δήλωση συμμετοχής**

Για να συμμετέχει ο φοιτητής / φοιτήτρια στις εξετάσεις θα πρέπει να διαβάσει και να αποδεχθεί τους όρους συμμετοχής του / της στη διαδικασία των εξετάσεων.

Αυτό γίνεται μέσα από τη σελίδα [https://students.duth.gr](https://students.duth.gr/) και από το μενού «Εξυπηρέτηση», μεταβαίνοντας στην επιλογή «Συμμετοχή στην επόμενη εξεταστική περίοδο».

Ο φοιτητής / φοιτήτρια εφόσον αποδεχθεί τους όρους συμμετοχής στην διαδικασία των εξετάσεων, καλείται να επιλέξει τα μαθήματα που επιθυμεί να εξεταστεί, τα οποία είναι υποσύνολο των μαθημάτων που έχει συμπεριλάβει στην εαρινή δήλωση μαθημάτων. Η δήλωση αυτή γίνεται άπαξ και δεν μπορεί να αλλάξει στη συνέχεια.

Σε περίπτωση που ο φοιτητής / φοιτήτρια αδυνατεί να συμμετέχει σε εξ αποστάσεως εξέταση, **καλείται να το δηλώσει στη Γραμματεία του Τμήματος** καταθέτοντας υπεύθυνη δήλωση, όπου θα αναφέρει ότι αδυνατεί να συμμετέχει σε εξ αποστάσεως αξιολόγηση και ότι αιτείται εξέταση των μαθημάτων, τα οποία έχει δηλώσει, με άλλο τρόπο.

Εκ της Γραμματείας

του ΤΑΜ-ΔΠΘ